Αντρέι Αρσάβιν

Ο Αντρέι Σεργκέιβιτς Αρσάβιν (ρωσικά: Андре́й Серге́евич Арша́вин, 29 Μαΐου 1981) είναι Ρώσος ποδοσφαιριστής, αρχηγός της Εθνικής Ρωσίας και αξιότιμος κυρίαρχος αθλητισμού της Ρωσίας (2008). Αγωνίζεται ως επιθετικός στην ΦΚ Καϊράτ, ενώ παλαιότερα έπαιζε για την λονδρέζικη Άρσεναλ. Μετά το Euro 2008, ο Αρσάβιν συμπεριλήφθηκε στην Συμβολική Εθνική Ευρώπης της ΟΥΕΦΑ, ενώ έλαβε την έκτη θέση στον κατάλογο των καλύτερων ποδοσφαιριστών του «France Football» και γενικά θεωρείται ένας από τους καλύτερους ποδοσφαιριστές της Ρωσίας.Кого россияне считали элитой в 2008 году. Топ-100 // «Коммерсантъ», 26 декабря 2008

 Καριέρα 

 Παιδικά χρόνια και αρχή της καριέρας 

Ο Αντρέι Αρσάβιν γεννήθηκε στις 29 Μαΐου 1981, στη Αγία Πετρούπολη (πρώην Λένινγκραντ), όπου και πέρασε τα μαθητικά του χρόνια, στο 18ο Σχολείο της Αγίας Πετρούπολης. Αν και ο Αρσάβιν είχε ικανότητες και στο σκάκι, προτίμησε να συνεχίσει την καριέρα του ως ποδοσφαιριστής.

Όταν ήταν επτά ετών, η Τατιάνα Αρσάβινα (μητέρα του Αντρέι) τον έστειλε στο Αθλητικό Σχολείο «Σμένα» της Αγίας Πετρούπολης. Πρώτοι προπονητές του Αρσάβιν ήταν οι Σεργκέι Γκαρντίεφ και Βίκτορ Βιναγκράντοφ. Στα δεκαοκτώ του γίνεται ποδοσφαιριστής της Ζενίτ-2, ενώ το 2000 ο Γιούρι Μαρόζοφ τον καλεί στην ομάδα της Ζενίτ Αγίας Πετρούπολης.

 Ζενίτ Αγίας Πετρούπολης 

Στις 2 Αυγούστου 2000, ο Αντρέι κάνει το ντεμπούτο του για την Ζενίτ στον αγώνα του Κυπέλλου Ιντερτότο απέναντι στη Μπρέντφορντ Σίτι, ο οποίος έληξε με λευκή ισοπαλία. Μαζί με τον Αλεξάντερ Κερζακόφ διαμορφώνει το χρυσό δίδυμο της Ζενίτ, το οποίο διαλύθηκε μετά τη μεταγραφή του τελευταίου στη Σεβίλλη ΦΚ.

Ο Αντρέι μπορούσε να γίνει, όπως ο ίδιος δήλωσε, παίκτης της Σπαρτάκ Μόσχας, αλλά οι διαπραγματεύσεις πάγωσαν όταν ο Ολέγκ Ραμάντσεφ, προπονητής της Σπαρτάκ, του είπε ότι τον βλέπει μόνο στη θέση του δεξιού μέσου. Το πρώτο χατ τρικ για την ομάδα του σημειώθηκε στον αγώνα απέναντι της Σατούρν Ράμενσκ (3:1), ενώ αργότερα (2008) κατέκτησε με την Ζενίτ το Σούπερ Καπ Ρωσίας, το Κύπελλο ΟΥΕΦΑ και το Σούπερ Καπ Ευρώπης.

Ο Αντρέι συμμετείχε σε 310 επίσημους αγώνες για την Ζενίτ, κατά τους οποίους πέτυχε 71 τέρματα. Την περίοδο 2000-2009 έλαβε το χρυσό, το αργυρό και το χάλκινο μετάλλιο του Πρωταθλήματος Ποδοσφαίρου Ρωσίας.

  Άρσεναλ 

Στις 21 Φεβρουαρίου 2009, ο Αντρέι κάνει το ντεμπούτο του για την Άρσεναλ στον αγώνα με τη Σάντερλαντ (0:0), ενώ το πρώτο του τέρμα για τη λονδρέζικη ομάδα το πέτυχε στον αγώνα με τη Μπλάκμπερν, αν και είχε τραυματιστεί σοβαρά στο πρώτο ημίχρονο του αγώνα. Στον αγώνα με τη Λίβερπουλ (21 Απριλίου 2009), ο Αντρέι πέτυχε τέσσερα γκολ και ήταν ο πρώτος παίκτης που κατάφερε να πετύχει τόσα γκολ στο Άφνιλντ, μετά από 63 χρόνια - ο αγώνας έληξε με σκορ 4:4.Pick of the week — ΟΥΕΦΑ Γι' αυτό τον λόγο, ο Αντρέι ανακηρύχτηκε ο καλύτερος ποδοσφαιριστής της Πρέμιερ Λιγκ για τον μήνα Απρίλιο.


Τον επόμενο ήνα, τα ΜΜΕ μετέδωσαν ότι ο Αντρέι ζήτησε αύξηση του μισθού του, εξαιτίας του ότι δεν ήξερε για τους φόρους στην Αγγλία. Ο Αρσάβιν διέψευσε την πληροφορία αυτή, ενώ αργότερα απέλυσε τον μάνατζερ του. Στις 26 Αυγούστου 2009, ο Αρσάβιν πετυχαίνει το πρώτο του τέρμα, για την Άρσεναλ, στο Τσάμπιονς Λιγκ στον αγώνα με τη Σέλτικ Γλασκώβης. Στον αγώνα της ίδιας διοργάνωσης απέναντι στην ΑΖ Αλκμάαρ, ο Αντρέι έκανε τρεις πάσες για γκολ και έδωσε στην Άρσεναλ τη νίκη (4:1). Ο Αρσέν Βενγκέρ είπε: «ο Αρσάβιν έδειξε εξαιρετικό παιχνίδι και έκανε εξαιρετικές σέντρες. Αυτό είναι σημάδι μεγάλου ταλέντου».

Στις 7 Νοεμβρίου 2009, ο Αντρέι πετυχαίνει το δέκατο του τέρμα στην Πρέμιερ Λιγκ, απέναντι στην Γουλβερχάμπτον Γουόντερς, ενώ ένα μήνα αργότερα πέτυχε το εκατοστό του τέρμα στην καριέρα, στον αγώνα με την Στόουκ Σίτι, γι' αυτό και έγινε μέλος του «Κλαμπ 100».

Τις επόμενες χρονιές ωστόσο, ο Αντρέι έγινε παίκτης του πάγκου της Άρσεναλ, ο οποίος έπαιζε στα τελευταία λεπτά των αγώνων και λάμβανε κακή βαθμολογία για το παιχνίδι του. Μετά απ' αυτό, δύο μεγάλοι παίκτες του αγγλικού πρωταθλήματος, ο Γκάρι Νέβιλ και ο Αντρέι Καντσέλσκις (παίκτες της Μάντσεστερ Γιουνάιτεντ) δήλωσαν ότι ο Αρσάβιν «δεν είναι παίκτης για την Άρσεναλ και πρέπει να επιστρέψει στη Ρωσία»

Μετά τον αγώνα της Άρσεναλ με τη Σάντερλεντ, όπου έδωσε πάσα στον Ανρί για το νικητήριο γκολ (2:1), ο Αντρέι έγινε παίκτης της νεανικής ομάδας της Άρσεναλ. Στις 21 Φεβρουαρίου έκανε το ντεμπούτο του για τη νεανική ομάδα απέναντι στη Νόρβιτς Σίτι, όπου πέτυχε δύο γκολ και κέρδισε πέναλτι.

 Επιστροφή στη Ζενίτ Αγίας Πετρούπολης 

Στις 24 Φεβρουαρίου 2012, δύο λεπτά πριν λήξει η χειμερινή μεταγραφική περίοδος στη Ρωσία, η Ζενίτ πήρε ως δανεικό τον Αρσάβιν μέχρι τη λήξη του Πρωταθλήματος Ποδοσφαίρου Ρωσίας 2011-2012За «Зенит» Аршавин заявлен под 29-м номеромАршавин в «Зените»Аршавин возвращается!. Η Ζενίτ υποσχέθηκε να πληρώνει κανονικά τον ποδοσφαιριστή και μετέθεσε ένα εκατομμύριο ευρώ στον λογαριασμό της Άρσεναλ.

 Εθνική Ρωσίας 


Ο Αρσάβιν έκανε το ντεμπούτο του για την Εθνική Ρωσίας στις 17 Μαΐου 2002 στον αγώνα του Κυπέλλου LG απέναντι στη Λευκορωσία, ενώ το πρώτο του τέρμα το πέτυχε απέναντι στην Εθνική Ρουμανίας (13 Φεβρουαρίου 2003). Τον ίδιο χρόνο συμμετείχε σε πέντε αγώνες της Εθνικής Ρωσίας U21, στους οποίους πέτυχε ένα τέρμα. Η πρώτη σοβαρή διοργάνωση, στην οποία ο Αρσάβιν συμμετείχε ως παίκτης της Εθνικής Ρωσίας ήταν το Euro 2008

 Euro 2008 


Όσον αφορά το Euro 2008, ο Αρσάβιν δεν μπόρεσε να παίξει απέναντι στην Ισπανία (1:4 για τους Ισπανούς) και στην Ελλάδα (1:0 για τους Ρώσους), αλλά συμμετείχε στον σημαντικό αγώνα απέναντι στην Εθνική Σουηδίας, όπου οι Ρώσοι κέρδισαν με σκορ 2:0 και πέρασαν στην επόμενη φάση. Στην επόμενη φάση (στα προημιτελικά), οι Ρώσοι αντιμετώπισαν τους Ολλανδούς, τους οποίους νίκησαν με σκορ 3:1 (παράταση) - ο Αντρέι έδωσε πάσα για γκολ και πέτυχε το τελευταίο γκολο του αγώνα. Μετά τον αγώνα αυτό, ο Αρσάβιν δέκτηκε προτάσεις από αρκετές ευρωπαϊκές ομάδες, όπως η Μπαρτσελόνα«Барселона» заинтересована в услугах Аршавина //«Спорт-Экспресс», 26 июня 2008 года. Ωστόσο, η Εθνική Ρωσίας αποκλείστηκε στον ημιτελικό απ' την Εθνική Ισπανίας, με σκορ 3:0, με τον Αντρέι να μην δείχνει καλή μπάλα - ωστόσο, αναγνωρίστηκε ως ο καλύτερος Ρώσος ποδοσφαιριστής της διοργάνωσης.Arshavin really is a very special talent  Интервью эксперта газеты «The Guardian» по восточноевропейскому футболу Джонатана Уилсона

 Διακρίσεις 

 Ομαδικές 

20px Ζενίτ Αγίας Πετρούπολης

 2000 - Φιναλίστ του Κυπέλλου Ιντερτότο
 2001 - Χάλκινο μετάλλιο στο Πρωτάθλημα Ποδοσφαίρου Ρωσίας
 2002 - Φιναλίστ του Κυπέλλου Ρωσίας
 2003 - Αργυρό μετάλλιο στο Πρωτάθλημα Ποδοσφαίρου Ρωσίας
 2003 - Νικητής του Λιγκ Καπ Ρωσίας
 2007 - Πρωταθλητής Ρωσίας
 2008 - Νικητής του Σούπερ Καπ Ρωσίας
 2008 - Νικητής του Κυπέλλου ΟΥΕΦΑ
 2008 - Νικητής του Σούπερ Καπ Ευρώπης

20px Άρσεναλ

 2010 - Χάλκινο μετάλλιο στην Πρέμιερ Λιγκ

20px Εθνική Ρωσίας

 2008 - Χάλκινο μετάλλιο στο Euro 2008

 Ατομικές 

 Στον κατάλογο των 33 καλύτερων ποδοσφαιριστών του Πρωταθλήματος Ρωσίας - Νο. 1 (2005, 2006, 2007, 2008); Νο. 2 (2001, 2002, 2004) 
 2001 - Καλύτερος μέσος του Πρωταθλήματος Ποδοσφαίρου Ρωσίας (σύμφωνα με το «Σπόρτ Εξπρές»)
 2004 - Καλύτερος ποδοσφαιριστής της χρονιάς (σύμφωνα με το «Σπόρτ Εξπρές»)
 2004-2006 - Καλύτερος δεύτερος επιθετικός (σύμφωνα με το «Σπόρτ Εξπρές»)
 2005-2006 - Καλύτερος σκόρερ της Ζενίτ Αγίας Πετρούπολης
 2006 - Ποδοσφαιριστής της χρονιάς στη Ρωσία (σύμφωνα με το «Σπόρτ Εξπρές»)
 2006 - Ποδοσφαιριστής της χρονιάς στη Ρωσία (σύμφωνα με το «Φούτμπολ»)
 2006 - Ποδοσφαιριστής της χρονιάς (σύμφωνα με τη ΡΠΟ)
 2006 - Καλύτερος ποδοσφαιριστής του Πρωταθλήματος Ποδοσφαίρου Ρωσίας (σύμφωνα με το «Σπόρτ Εξπρές»)
 2006 - Αρχηγός της Εθνικής Ρωσίας
 2007 - Βραβείο Ζβεζντά
 2008 - Καλύτερος ποδοσφαιριστής του τελικού του Κυπέλλου ΟΥΕΦΑ
 2008 - Μέλος της συμβολικής εθνικής του Euro 2008 (σύμφωνα με την UEFA)
 2008 - 6η θέση στον διαγωνισμό «Χρυσή Μπάλα»
 2008-2009 - Βραβείο Ζβεζντά
 2009 - Καλύτερος ποδοσφαιριστής του μήνα στην Άρσεναλ (Μάρτιος 2009, Απρίλιος 2009)
 2009 - Ποδοσφαιριστής του μήνα στην αγγλική Πρέμιερ Λιγκ (Απρίλιος 2009)
 2009 - Ο πιο αποτελεσματικός ποδοσφαιριστής της Πρέμιερ Λιγκ (σύμφωνα με το «IMScouting»)
 2009 - Μέλος του Κλαμπ 100
 2009 - Μέλος του Κλαμπ «Γκριγκόρι Φιόντοροφ»

 Βραβεία 

 2008 - Αξιότιμος κάτοικος της Περιφέρειας Πετρόφσκι (Αγία Πετρούπολη)
 25 Δεκεμβρίου 2008 - Αξιότιμος Μάστερ Αθλητισμού της Ρωσίας για συνεισφορές στην ανάπτυξη του  αθλητισμού
 2008 - Βραβείο Τιμής και Ανδρείας
 Στην Περιφέρεια Λένινγκραντ θα χτιστεί χωριό προς τιμήν του Αντρέι Αρσάβιν

 Στατιστική εμφανίσεων 

 Ομάδες 

Μέχρι τις 11 Φεβρουαρίου 2012
ΟμάδαΧρονιάΠρωτάθλημαΚύπελλαΣυμπεριλαμβάνεται και το Σούπερ Καπ και το Λιγκ ΚαπΕυρωκύπελλαΣύνολοΑγώνεςΓκολΠάσεςΑγώνεςΓκολΠάσεςΑγώνεςΓκολΠάσεςΑγώνεςΓκολΠάσεςΖενίτ Αγίας Πετρούπολης20001001100300140120012948512000345102002304700042534614200327510302000305122004286842184140121020052999300135345141220062871340100032714200730101321414410461527200827681107013579Σύνολο23851772351349152031071109Άρσεναλ2008/2009126530200015672009/201030101100825391262010/2011376119146325210172011/201219133115002724Σύνολο982320162719571333034Συνολικά336749739720682027443101143

 Εθνική Ρωσίας 

Μέχρι τις 4 Ιουνίου 2011

ΈτοςΣυμμετοχέςΤέρματα20022020031120044220059420067220071012008852009912010702011100Σύνολο6716

 Προσωπική ζωή 

Το 2007, στις βουλευτικές εκλογές της Ρωσίας, ο Αντρέι ήταν υποψήφιος υπουργός στην περιφέρεια της Αγίας Πετρούπολης. Αν και νίκησε στην εσωκομματική εκλογή της «Ενωμένης Ρωσίας», αρνήθηκε να συνεχίσει. Στις 6 Φεβρουαρίου 2012, έγινε επίτροπος του υποψήφιου για την προεδρία της Ρωσίας Βλαντίμιρ Πούτιν. Ο Αντρέι είναι επίσης πρέσβης του παιδικού χωριού «SOS Пушкин» (SOS Πούσκιν) και προσέλκυσε την προσοχή της κοινωνίας και των χορηγών.Аршавин подал сигнал SOS", 7 августа 2009, DP.ru Ο Αντρέι έχει επίσης συμβόλαιο με την PokerStars για συμμετοχή σε διαδικτυακές διοργανώσεις του Texas Holdem.Покер с Андреем Аршавиным Εκτός απ' αυτά, κατέχει το 49% της εταιρείας ЗАО «Автодор Экспресс» (ΖΑΟ «Αφταντόρ Εξπρές»), ενώ κυκλοφόρησε η φήμη ότι κατείχει ένα μερίδιο των μετοχών της ООО «БалтАвтоТрейд» (ΟΟΟ «ΜπαλΆφτοΤρέιντ») - αργότερα αποδείκτηκε ότι η εταιρεία ανήκει κατά 100% στον παιδικό φίλο του Αντρέι, Πιότρ Τινγκάεφ, ο οποίος είναι και συνιδιοκτήτης (51%) της ЗАО «Автодор Экспресс».Компания Андрея Аршавина попала в суд — dp.ru, 20.10.2009.Партнёру Андрея Аршавина предъявили иск — Коммерсантъ, 30.11.2009.Над партнёром Аршавина нависла угроза уголовного дела — Фонтанка.ру, 14.09.2010. Ο Αρσάβιν είναι παντρεμένος με την Γιούλια Αρσάβινα, με την οποία απέκτησε ένα γιο (Αρτιόμ) και μια κόρη (Γιάνα).Юлия Аршавина

 Παραπομπές 

 Άλλες πηγές 

 Προσωπική ιστοσελίδα (ρωσικά), (αγγλικά)
 Πρόφιλ του Αρσάβιν στην επίσημη ιστοσελίδα της Άρσεναλ (αγγλικά)
 Πρόφιλ του Αρσάβιν στην ιστοσελίδα της Εθνικής Ρωσίας (ρωσικά)

Κατηγορία:Ρώσοι ποδοσφαιριστές
Κατηγορία:Ποδοσφαιριστές Εθνικής Ρωσίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Εθνικής Ρωσίας Κ21
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Κουμπάν Κρασνοντάρ